
Ministru kabineta rīkojums Nr. 782
Rīgā 2021. gada 3. novembrī (prot. Nr. 73 6. §)
Par valstij piekrītošā nekustamā īpašuma "Priedaines skvērs" Kurmāles pagastā, Kuldīgas novadā, nodošanu Kuldīgas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 42.1 un 43. pantu atļaut Finanšu ministrijai nodot bez atlīdzības Kuldīgas novada pašvaldības īpašumā valstij piekrītošo nekustamo īpašumu "Priedaines skvērs" (nekustamā īpašuma kadastra Nr. 6260 001 0262)  – zemes vienību (zemes vienības kadastra apzīmējums 6260 001 0258) 0,1768 ha platībā – Kurmāles pagastā, Kuldīgas novadā (turpmāk – nekustamais īpašums), lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.
· 2. Kuldīgas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Pilnvarot Kuldīgas novada pašvaldību parakstīt nostiprinājuma lūgumu par nekustamā īpašuma ierakstīšanu zemesgrāmatā uz valsts vārda Finanšu ministrijas personā, kā arī veikt citas nepieciešamās darbības nekustamā īpašuma ierakstīšanai zemesgrāmatā.
· 4. Kuldīgas novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 4.1. norādīt, ka īpašuma tiesības nostiprinātas uz laiku, kamēr Kuldīgas novada pašvaldība nodrošina šā rīkojuma 1. punktā minēto funkciju īstenošanu;
· 4.2. ierakstīt nekustamo īpašumu zemesgrāmatā uz valsts vārda Finanšu ministrijas personā vienlaikus ar Kuldīgas novada pašvaldības īpašuma tiesību nostiprināšanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

